paragraph_text: Navigator je osoba osposobljena za navigaciju brodom ili letjelicom. Navigatorova primarna dužnost je znati u kojem se položaju nalazi brod ili letjelica u bilo kojem trenutku. Zadaće uključuju planiranje putovanja, savjetovanje kapetana ili zapovjednika letjelice o procjenjenom vremenu do odredišta tijekom putovanja, te osiguranje radi izbjegavanja mogućih rizika. Navigator je zadužen za održavanje zrakoplovnih ili brodskih nautičkih karata, nautičkih publikacija i navigacijske opreme, te općenito ima odgovornost za meteorološku opremu i komunikacije.